kirjaamo@minedu.fi

virpi.hiltunen@minedu.fi

14.8.2017

**Hallituksen esitys opintotukilain muuttamisesta sekä eräiksi siihen liittyviksi laeiksi**

Yhden Vanhemman Perheiden Liitto ry (myöhemmin YVPL) kiittää mahdollisuudesta lausua lakiesityksestä.

**Huoltajakorotukset ovat tervetulleita lasta huoltaville opiskelijoille, myös opiskelevalla etävanhemmalle, mikäli hän on huoltaja**

§ 12 YVPL pitää erittäin tervetulleena opintotuen huoltajakorotusten palauttamista. Erityisesti yksin lasta kasvattaville vanhemmille tämä on tärkeää. On myös tärkeää, että samalla muutetaan Varhaiskasvatuksen maksulakia ja Asumistukilakia ja joitakin muita lakeja niin, että huoltajakorotus ei lisää varhaiskasvatusmaksua eikä vähennä asumistukea, vaan oikeasti lisää opiskelevan vanhemman elatuskykyä.

Esityksen mukaan huoltajakorotus maksetaan Lapsen huolto- ja tapaamislain mukaisille huoltajille. Siten myös opiskeleva etävanhempi, jolla on lapsen huolto, saa huoltajakorotuksen. Kannatamme tätä.

**Mikäli etävanhempi laiminlyö elatusavun maksamisen, on kohtuullista, että huoltajakorotus maksetaan Kelalle**

Esityksen § 13 mukaan huoltajakorotus kuitenkin maksetaan Kansaneläkelaitokselle, mikäli elatusvelvollinen laiminlyö elatusmaksun. YVPL kannattaa näitä esityksiä.

**YVPL haluaa poistaa vanhempien tulojen vaikutuksen alle 20-vuotiaan opintotukeen**

Ainakin vuositulorajaksi on palautettava v. 4.12.2015 säädetty 60 000 euroa nykyisestä 40 000 eurosta.

Pyydämme huomioimaan yhden vanhemman perheiden näkökulman

Susanna Kavonius Heljä Sairisalo

puhenjohtaja toiminnanjohtaja

Lisätietoja: 040 3515355/ Heljä Sairisalo